open-index/open-wikipedia-markdown huggingface dataset:
مرہ بن کعب

مرہ رسول اللہ کے ساتویں پشت پر جد امجد ہیں۔ آپ تمام عرب کے سردار تھے۔

## تعارف
آپ کا نام **مرہ** اور کنیت **ابو یقظہ** تھی۔ آپ کے والد کا نام کعب بن لوی اور والدہ کا نام **مخشیۃ بنت شیبان بن محارب** تھا۔ 

آپ کا سلسلۂ نسب کچھ یوں ہے
مرہ بن کعب بن لوی بن غالب بن فہر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

مرہ رسول اللہ کے ساتویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن **مرہ** 

## سیرت
کعب بن لوی کی وفات کے بعد مرہ تمام عرب قبائل کے سردار منتخب ہوئے تھے۔ آپ نے عرفات کے قریب ایک کنواں کھودا جو لوگوں کی پیاس بجھاتا تھا۔ 

## ازواج و اولاد
مرہ بن کعب کی دو بیویاں ہند بنت سریر بن ثعبلہ اور اسماء بنت سعد بن عدی تھیں۔ آپ کے بیٹے ہند سے کلاب اور اسماء سے تمیم اور عدی تھے۔ آپ کے بیٹوں کے نام درج ذیل ہیں۔
# کلاب
# تمیم
# عدی
مرہ کے بیٹے تمیم کی نسل سے خلیفہ اول ابوبکر صدیق تھے۔ 
## حوالہ جات

## حوالہ جات

زمرہ:اہل بیت
زمرہ:تاریخ عرب
زمرہ:چوتھی صدی کی شخصیات
زمرہ:قریش
زمرہ:چوتھی صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مطابقت رکھنے والی مختصر تفصیل
کعب بن لوی

کعب رسول اللہ کے آٹھویں پشت پر جد امجد ہیں۔ آپ تمام عرب کے سردار تھے۔ آپ ایک عظیم خطیب تھے۔ آپ ایام حج اور اہم دنوں پر خطبات دیا کرتے تھے۔

## تعارف
آپ کا نام **کعب** اور کنیت **ابو ہصیص** تھا۔ آپ کے والد کا نام لوی بن غالب اور والدہ کا نام **ماویہ بنت کعب بن القین** تھا۔ 

آپ کا سلسلۂ نسب کچھ یوں ہے
کعب بن لوی بن غالب بن فہر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

کعب رسول اللہ کے آٹھویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن **کعب** 

## خطبات
کعب بن لوی پہلے شخص تھے جنھوں نے عروبہ کے دن لوگوں کو جمع کیا اور اس دن خطبہ دیا۔ کہا جاتا ہے کہ آپ نے عروبہ نامی دن کا نام بدل کر جمعہ رکھ دیا جبکہ بعض مورخین کے نزدیک آپ نے یہ نام نہیں رکھا بلکہ اس کا نام جمعہ تب رکھا گیا جب اسلام آیا۔  آپ بہت بڑے خطیب تھے۔ آپ کے خطبوں میں اہم موضوعات کو زیر بعث لایا جاتا جیسے حقوق انسانی اور دفاع۔ محمد رسول اللہ ﷺ کی ولادت کی بشارت بھی آپ نے ایک خطبے میں دی تھی جس میں کہا کہ
* نرمی رکھو اور صلہ رحمی پر توجہ دو، اپنے وعدہ کو وفا کرو، اپنی دولت کو تجارت کے ذریعے زیادہ کرو، سخاوت بڑھاؤ، کعبے کی عزت اور شرف کو سمجھو، جلدی بہترین خوشخبری آئے گی اور آخری نبی جلد ظہور فرمائیں گے اور یہ خبر موسی اور عیسی بھی لائے تھے۔ 

## سیرت
عربوں میں کعب بہت بڑا مقام رکھتے تھے۔ آپ سیادت کی صفات سے متصف اور مشہور و مقبول تھے۔ اہل عرب نے اپنے سال کا آغاز کعب کے روز پیدائش سے کرتے تھے اور یہ سلسلہ واقعہ فیل تک جاری رہا۔  آپ بہت بڑے خطیب تھے۔ آپ کے خطبوں کی شہرت دور دور تک تھی۔ سب سے پہلے **امابعد** کا تلفظ آپ نے ہی رائج کیا۔  آپ عروبہ کے دن اور حج کے ایام میں لوگوں کو خطبات دیا کرتے تھے۔ 

## ازواج و اولاد
کعب بن لوی کی دو بیویاں تھیں جن کے نام مخشیۃ بنت شیبان بن محارب اور رقاش بنت رکبۃ بن بلبلۃ بن کعب تھا۔ مخشیۃ سے مرہ اور ہصیص اور رقاش سے عدی پیدا ہوئے تھے۔ آپ کے بیٹوں کے نام درج ذیل ہیں۔
# مرہ
# ہصیص
# عدی
عدی بن کعب کی نسل سے نامور صحابی رسول اور خلفیہ دوم حضرت عمر فاروق اور ہصیص کی نسل سے حضرت عمرو بن عاص تھے۔ 

## حوالہ جات

## جمعہ قائم کرنے کا حوالہ
ان کے حوالے سے لکھا جاتا ہے کہ سب سے پہلے انھوں نے یوم عروبہ کو قریش کے نوجوان کو جمع کرکے جمعہ نماز کا اہتمام کیا تھا۔ (غیر مصدقہ)

## حوالہ جات

زمرہ:305ء کی پیدائشیں
زمرہ:اہل بیت
زمرہ:تاریخ عرب
زمرہ:چوتھی صدی کی شخصیات
زمرہ:چوتھی صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:زمانہ جاہلیت کی شخصیات
لوی بن غالب

لوی رسول اللہ کے نویں پشت پر جد امجد ہیں۔ آپ تمام عرب کے سردار تھے۔ آپ انتہائی بردبار اور نہایت دانا آدمی تھے۔

## تعارف
آپ کا نام **لوی** اور کنیت **ابو کعب** تھی۔ آپ کے والد کا نام **غالب بن فہر** اور والدہ کا نام **عاتکہ بنت یخلد بن النصر تھا۔ 

آپ کا سلسلۂ نسب کچھ یوں ہے
لوی بن [[غالب بن فہر|غالب]] بن [[فہر بن مالک|فہر]] بن [[مالک بن نضر|مالک]] بن [[نضر بن کنانہ|نضر]] بن [[کنانہ بن خزیمہ|کنانہ]] بن [[خزیمہ بن مدرکہ|خزیمہ]] بن [[مدرکہ بن الیاس|مدرکہ]] بن [[الیاس بن مضر|الیاس]] بن [[مضر بن نزار|مضر]] بن [[نزار بن معد|نزار]] بن [[معد بن عدنان|معد]] بن [[عدنان]]

لوی رسول اللہ کے نویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
[[محمد صلی اللہ علیہ و آلہ و سلم|محمد ﷺ]] بن [[عبداللہ بن عبدالمطلب|عبداللہ]] بن [[عبدالمطلب]] بن [[ہاشم بن عبد مناف|ھاشم]] بن [[عبد مناف بن قصی|عبد مناف]] بن [[قصی بن کلاب|قصی]] بن [[کلاب بن مرہ|کلاب]] بن [[مرہ بن کعب|مرہ]] بن [[کعب بن لوی|کعب]] بن **لوی** 

== سیرت ==
لوی بن غالب انتہائی بردبار اور دانا آدمی تھے۔  آپ کو اللہ تعالی نے حلم اور حکمت کی صفات سے نوازا تھا۔ بچپن میں آپ کی زبان سے ایسے جملے نکلتے تھے جو ضرب المثل بن جایا کرتے تھے۔ چند آپ کے اقوال درج ذیل ہیں۔
# کتنی نیکیاں بوسیدہ نہیں ہوتیں نہ گمنام ہوتی ہیں۔
# اور جب چیز گمنام ہو جاتی ہے تو اس کا تذکرہ نہیں کیا جاتا۔
# جسے نیکی کا والی بنایا جاتا ہے اس کی نیکی پھیل جاتی ہے۔ 

اپنے والد کی وفات کے بعد لوی عرب کے سردار منتخب ہوئے۔
آپ نے کعبہ کے نزدیک ایک کنواں کھودا جس کا نام **عسرا** تھا جس سے حاجی سیراب ہوتے تھے۔ 

== اولاد ==
لوی بن غالب کو اللہ تعالی نے **ماویہ بنت کعب بن القین''' سے تین بیٹے کعب، عامر اور سامہ پیدا ہوئے۔  آپ کی اولاد میں سات بیٹے تھے۔
# کعب
# عامر
# سامہ
# عوف
# خزیمہ
# سعد
# حارث 
## حوالہ جات

زمرہ:100ء کی وفیات
زمرہ:20ء کی دہائی کی پیدائشیں
زمرہ:اہل بیت
زمرہ:پہلی صدی کی عرب شخصیات
زمرہ:تاریخ عرب
زمرہ:قدیم عرب شخصیات
زمرہ:تیسری صدی کی عرب شخصیات
زمرہ:274ء کی پیدائشیں
زمرہ:محمد بن عبد اللہ کے آباؤ اجداد
ورائے طبعی

**ورائے طبعی** کا مطلب ایسا واقعہ یا کسی چیز کا ظہور جو فطری قوتوں سے بالاتر قوتوں کا نتیجہ ہو اور علت و معلول کے قانون سے آزاد ہو۔

## دیگر استعمالات و معنی
خرق عادات یا معجزہ، کرشمہ، غیر معمولی بات، فوق العادات اور معمول سے ہٹ کر

ورائے طبعی ان عجیب و غریب واقعات کو بھی کہا جاتا ہے جو عام طور پر انسانی سمجھ سے بالاتر ہوتے ہیں۔

## مذہب کے ارتقا کے بارے میں جدید سائنسی نظریہ
اس نظریے کے مطا بق ڈوپامین کی مقدار دماغ میں بڑھ جانے کی وجہ سے بھی انسان میں مذہب کی ابتدا ہوئی۔ یہ بھی عصبی ناقل ہے جو جسم میں ہونا ضروری ہے۔ اس عصبی ناقل کی وجہ سے ہی کوئی بھی مذہبی تجربہ کیا جا سکتا ہے اور اس کے نتیجے میں پیدا ہوونے والا خیال مذہب پر اعتقاد اور ایمان کا باعث بنتا ہے۔ سب سے پہلا مذہبی تجربہ جو غار شمن میں ہوا۔ وہاں غار میں *مافوق الفطرت تصوراتی تصاویر* تھیں جو ڈوپامین کی موجودگی کی وجہ سے ہوا۔

## حوالہ جات

زمرہ:ورائے طبعی
زمرہ:حاشیائی نظریات
زمرہ:فطرت
زمرہ:کاذب سائنس
زمرہ:ما فوق الفطرت
زمرہ:ویکی ڈیٹا سے مختلف مختصر وضاحت
زمرہ:باطن پرستی
زمرہ:کاذب طبیعیات
فہر بن مالک

**فہر** رسول اللہ کے گیارہویں پشت پر جد امجد ہیں۔ آپ اہل مکہ کے سردار تھے۔ آپ ہی کے نام پر بنو عدنان کو قریش کا نام دیا۔

## تعارف
آپ کا نام **فہر** لقب **جامع قریش** اور کنیت **ابو غالب** تھی۔ آپ کے والد کا نام مالک بن نضر اور والدہ کا نام **جندلہ بنت عامر بن حارث** تھا۔ 

آپ کا سلسلۂ نسب کچھ یوں ہے
فہر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

فہر رسول اللہ کے گیارھویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن **فہر**

## مکہ پر حملہ
فہر بن مالک اہل مکہ کے سردار تھے۔ ایک مرتبہ حسان بن عبد کلال حمیری نے حمیری اور یمن کے قبائل کے ساتھ مل کر مکہ پر حملے کی تیاری کی۔ اس کے مقاصد میں یہ بھی شامل تھا کہ کعبہ کے پتھر یمن لے جائے اور وہاں ایک کعبہ تعمیر کرے تاکہ لوگ یمن میں حج کرنے آئے۔ اس طرح انھیں سیادت بھی مل جائے گی اور تجارتی فوائد بھی حاصل ہوگے۔ یہ لشکر مکہ کے قریب پہنچ کر لوگوں کے مویشی لوٹنے اور راہ گیروں پر ڈاکے ڈالنے لگے۔ اس لشکر کو مکہ میں داخل ہونے کی جرأت نہیں ہوئی۔
جب اہل مکہ کے سردار فہر بن مالک کو اس بات کا پتہ چلا تو انھوں نے بنو عدنان کے تمام قبائل **کنانہ**، **خزیمہ**، **اسد**، **جزام** اور **مضر** کے لوگوں کو جمع کیا۔ آپ نے لشکر لے جا کر حسان حمیری کے لشکر پر ایک شدید حملہ کر دیا۔ اس جنگ میں حسان حمیری کے لشکر کو شکست ہونے کے ساتھ حسان بھی قیدیوں میں قید ہو گیا۔ حسان کو فہر کے بیٹے حارث نے گرفتار کیا تھا۔ حسان تین سال تک مکہ میں قید رہا پھر فدیہ دے کر آزادی حاصل کی۔ قید سے آزادی کے بعد حسان حمیری مکہ اور یمن کے درمیان مر گیا تھا۔ اس فتح سے پورے عرب میں فہر بن مالک کی قوت، عظمت اور شوکت کی دھاک بیٹھ گئی۔

## قریش کی وجہ تسمیہ
قریش کی وجہ تسمیہ کے بارے میں مختلف اقوال ہیں۔ معاویہ نے ابن عباس سے اس کے متعلق پوچھا تو انھوں نے بتایا **قریش کا نام سمںدر کے ایک بڑے اور سب سے طاقتور جانور (وہیل مچھلی) کے نام پر ہے۔ قریش کو اس کی قوت کی وجہ سے یہ نام دیا گیا کیونکہ وہ دوسروں کو کھا جاتی ہے اسے کوئی نہیں کھا سکتا۔ وہ غالب رہتی ہے کبھی مغلوب نہیں ہوتی۔**
اس کے لیے ابن عباس نے قریش کے مشہور شاعر وہب بن زمعہ بن اسید کے اشعار سے استدلال کیا۔

**قریش وہ مچھلی ہے جو سمندر میں رہتی ہے۔ اسی کے نام پر قریش کا نام قریش رکھا گیا۔ سمندر کی تاریکیوں میں رہنے والے سارے لشکروں پر وہ غالب ہوتی ہے۔ وہ ہر چھوٹی بڑی چیز کو کھا جاتی ہے اور کسی دن بھی دو پروں والوں کے لیے کوئی چیز باقی نہیں چھوڑتی۔ اس طرح قبیلہ قریش کے لوگ شہروں کو اژدہے کے کھانے کی طرح کھا جاتے ہیں۔**

## اولاد
فہر بن مالک کی اولاد میں سات بیٹے اور ایک بیٹی شامل تھی۔
# غالب
# حارث
# اسد
# عوف
# ریث (ذئب)
# جون
# محارث (محارب)
# جندلہ 
## حوالہ جات

زمرہ:اہل بیت
زمرہ:تاریخ عرب
زمرہ:تیسری صدی کی عرب شخصیات
زمرہ:مکی شخصیات
زمرہ:قبیلہ کنانہ کی شخصیات
زمرہ:قریش
زمرہ:محمد بن عبد اللہ کے آباؤ اجداد
زمرہ:زمانہ جاہلیت کی شخصیات
زمرہ:نسب محمد بن عبد اللہ
زمرہ:تاریخ اسلام
نزار بن معد

**نزار** بنو اسماعیل میں سے وہ بزرگ ہستی ہیں جو رسول اللہ کے انیسویں پشت پہ جد امجد ہیں۔

## تعارف
نزار کے والد کا نام معد بن عدنان اور والدہ کا نام معانہ بن جوشم تھا۔ آپ کی کنیت **ابو ایاد** اور **ابو ربیعہ** تھی۔ جب معد کے ہاں نزار کی پیدائش ہوئی تو معد نے اپنے بیٹے کی خوشی میں بہت سے اونٹ ذبح کیے اور پرتکلف دعوت کا اہتمام کیا۔ آپ نے اتنا زیادہ خرچ کرنے کے بعد کہا جو اللہ تعالی نے مجھ پہ انعام بیٹے کی صورت میں کیا ہے اس پر یہ خرچ کچھ بھی نہیں کیونکہ نزر کی آنکھوں کے درمیان نور محمدی چمک رہا تھا جو پشت در پشت چلا آ رہا تھا۔
**نزار** رسول اللہ کے انیسویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ بن الیاس بن مضر بن **نزار**

## شادی
نزار بن معد کی دو بیویاں تھیں۔ آپ نے پہلی شادی سودہ بنت عک سے کی جس سے **مضر** اور **ایاد** پیدا ہوئے۔ آپ نے دوسری شادی اپنے ماموں کی بیٹی خذالہ بنت وعلان بن جوشم سے کی جس سے **ربیعہ** اور **انمار** پیدا ہوئے۔

## سیرت
معد کی وفات کے بعد نزار کو عرب کی سرداری ملی۔ آپ جب شاہی دربار میں جاتے بادشاہ خود ان کا احترام کرتے تھے۔ ایران کا بادشاہ کہتا **اے نزار** تمھیں کیا ہو گیا ہے کیونکہ ایرانی لغت میں نزز کمزور کو کہتے ہیں۔ اس طرح یہ نام اصل پہ غالب آ گیا۔ عربی جروف تہجی کی ابتدا آپ نے ہی کی۔

## وفات
نزار نے اپنی زندگی کے آخری دن ذات الجیش نامی جگہ پر گزارے۔ آپ کی وفات مدینہ طیبہ کے قریب ذات الجیش کے مقام پر ہوئی اور آپ کی تدفین وہی کی گئی۔

## اولاد
نزار کے چار بیٹے تھے۔
# مضر
# ایاد
# ربیعہ
# انمار
## حوالہ جات



زمرہ:اہل بیت
زمرہ:بنو عدنان
زمرہ:تاریخ عرب
زمرہ:قدیم عرب شخصیات
زمرہ:محمد بن عبد اللہ کے آباؤ اجداد
زمرہ:مسلمانوں کے شجرۂ نسب
زمرہ:ہاشمی شخصیات
کنانہ بن خزیمہ

**کنانہ** بنو اسماعیل میں وہ برگزیدہ شخصیت ہیں جو رسول اللہ کے چودھویں پشت پر جد امجد ہیں۔

## تعارف
آپ کا نام **کنانہ** اور کنیت **ابو نضر** تھی۔ آپ کے والد کا نام **خزیمہ** اور والدہ کا نام **عوانہ بنت سعد** تھا۔ 

آپ کا سلسلۂ نسب کچھ یوں ہے
**کنانہ** بن خزیمہ بن مدرکہ بن الیاس بن مضر بن نزار بن معد بن عدنان

کنانہ رسول اللہ کے چودہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن **کنانہ**

## قریش کی عظمت
ایک روز کنانہ حطیم میں سو رہے تھے۔ آپ نے خواب دیکھا کہ **اے ابا نضر ان چاروں چیزوں گھوڑے ، اونٹ ، تعمیرات اور دائمی عزت میں سے ایک چن لو۔ آپ نے عرض کیا اے میرے رب! مجھے یہ ساری نعمتیں عطا فرما۔**
ا
للہ تعالی نے آپ کی دعا سے یہ ساری نعمتیں قریش کو عطا فرما دیں۔

## حدیث میں ذکر
# حضرت واثلہ بن اثقہ سے روایت ہے کہ رسول اللہ نے فرمایا کہ **بے شک اللہ تعالی نے اولاد اسماعیل سے کنانہ کو اور کنانہ سے قریش کو منتخب فرما لیا**۔
# ایک دفعہ اشعث بن قیس کندی یمن سے بارگاہ رسالت میں حاضر ہوئے اور عرض کیا **یا رسول اللہ ہم گمان کرتے ہیں کہ آپ ہم میں سے ہیں۔ آپ نے فرمایا **ہم بنو نضر بن کنانہ کی اولاد ہیں'''۔ 

## سیرت
کنانہ بہت زیادہ صاحب علم تھے اس وجہ سے آپ کی منزلت عرب قبائل میں بہت زیادہ تھی۔ آپ بہت مہمان نواز تھے۔ آپ کبھی اکیلے کھانا نہیں کھاتے تھے۔ ہر غذا کے وقت کوئی نا کوئی مہمان ضرور ہوتا۔ 

## اولاد
کنانہ بن خزیمہ کی اولاد میں چھ بیٹے تھے جن کے نام درج ذیل ہیں۔
# نضر
# مالک
# عبد مناة
# عمر
# عامر
# احابیش 

## حوالہ جات

## مآخذ

زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:عرب شخصیات
زمرہ:زمانہ جاہلیت کی شخصیات
زمرہ:نسب محمد بن عبد اللہ
خزیمہ بن مدرکہ

**خزیمہ** کا شمار بنو عدنان کے ان شخصیات میں ہوتا ہے جو رسول اللہ کے آباواجداد میں شامل ہیں۔

## تعارف
خزیمہ کی کنیت **ابو الاسد** تھی۔ آپ کی والدہ کا نام **سلمی بنت اسد** یا **سلمی بنت اسلم** تھا۔ آپ کے والد کا نام **مدرکہ بن الیاس** تھا۔ 

آپ کا سلسلۂ نسب کچھ یوں ہے
** خزیمہ** بن مدرکہ بن الیاس بن مضر بن نزار بن معد بن عدنان

خزیمہ رسول اللہ کے پندرہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن **خزیمہ**

## سیرت
خزیمہ انتہائی اعلی اخلاق و کردار کے حامل تھے۔  آپ ملت ابراہیمی کے پیروکار تھے اور اس پر سختی سے کار بند تھے۔ عرب حکام آپ کی بہت زیادہ تکریم کرتے تھے۔

## ازواج و اولاد
آپ کی دو بیویاں تھیں۔ ایک کا نام **برة بنت مر بن اود**  اور دوسری کا نام **عوانہ بنت سعد بن قیس بن عیلان** یا **ہند بنت عمرو بن قیس بن عیلان** تھا۔ ہند یا عوانہ سے آپ کا بیٹا کنانہ پیدا ہوئے اور دوسری بیوی سے چار بیٹے ہوئے۔ آپ کی اولاد میں پانچ بیٹے تھے۔
# کنانہ
# اسد
# اسدہ
# عبد اللہ
# ہون 

## حوالہ جات

زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:عرب شخصیات
زمرہ:زمانہ جاہلیت کی شخصیات
زمرہ:نسب محمد بن عبد اللہ
مدرکہ بن الیاس

**مدرکہ** بنو عدنان میں وہ برزگ شخصیت ہیں جو رسول اللہ کے آبا و اجداد میں شامل ہیں۔

## تعارف
آپ کا نام **عمرو** اور کنیت **ابو ہذیل** تھی۔ آپ کے والد کا نام الیاس بن مضر اور والدہ کا نام **لیلی بنت حلوان بن عمران** تھا۔ آپ کی والدہ کا لقب **حندف** تھا۔ 

آپ کا سلسلۂ نسب کچھ یوں ہے
** مدرکہ** بن الیاس بن مضر بن نزار بن معد بن عدنان

مدرکہ رسول اللہ کے سولہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن **مدرکہ**

## مدرکہ کی وجہ تسمیہ
ایک مرتبہ عمرو اپنے بھائی عامر کے ساتھ جنگل میں اونٹ چرانے گئے۔ ایک خرگوش اچانک چلانگیں لگاتا ہوا آیا جس کی وجہ سے اونٹ بدک گئے۔ عامر نے اس خرگوش کا شکار کر لیا۔ عمرو نے عامر سے کہا اونٹوں کے پیچھے جائو گئے یا شکار پکائو گِے۔ اس نے شکار پکانے کی ہامی بھر لی۔ عمرو اونٹوں کے پیچھے دوڑے اور انھیں جا پکڑا اور ہانک کر واپس لاِئے۔ شام کو عامر اور عمرو نے اپنے والد الیاس واقعہ سنایا۔ انھوں نے عمرو کو **انت مدرکہ** اور عامر کو **انت طابحتہ** کہا۔ اس طرح دونوں کے لقب اصل نام پر غالب آ گئے۔ 

## ازواج و اولاد
مدرکہ کی زوجہ کا نام سلمی بنت اسلم بن الحاف بن قضاعہ تھا۔ ایک اور روایت کے مطابق آپ کی زوجہ کا نام سلمی بنت اسد بن ربیعہ تھا۔ آپ کی اولاد میں دو بیٹے شامل تھے۔
# خزیمہ
# ہذیل

## حوالہ جات



زمرہ:اہل بیت
زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:عرب شخصیات
زمرہ:نسب محمد بن عبد اللہ
الیاس بن مضر

بنو عدنان میں **الیاس** وہ برگزیدہ شخصیت ہیں جو رسول اللہ کے سترھویں پشت پر جد امجد ہیں۔

## تعارف
الیاس بن مضر کا نام **حبیب** اور کنیت **ابو عمرو** تھی۔ آپ کے والد کا نام **مضر** اور والدہ کا نام **رباب بنت حیدہ** تھا۔ 
آپ کا سلسلۂ نسب کچھ یوں ہے۔

الیاس بن مضر بن نزار بن معد بن عدنان

الیاس رسول اللہ کے سترہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔

محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ بن **الیاس**

## سیرت
الیاس دین ابراہیمی کے سچے پیروکار تھے۔ آپ کی تبلیغ کی وجہ سے بہت سے لوگ بدعت چھوڑ کر اصل دین ابراہیم کی طرف واپس آ گِئے۔ عربوں کے ہاں آپ کا بڑا مقام تھا۔ لوگ آپ کو لقمان حکیم کی طرح ایک دانا آدمی سمجھتے تھے۔ الیاس پہلے شخص تھے جس نے حج کے موقع پر اونٹوں کی قربانی دی۔ مقام ابراہیم طوفان کی وجہ سے گم ہو گیا تو آپ نے تلاش کر کے اس کو اپنی اصل جگہ رکھ دیا۔

## اولاد
الیاس کے تین بیٹے تھے۔
# مدرکہ
# طابخہ
# قمعہ 

## حوالہ جات



زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:مسلمان مصلحین
زمرہ:عرب شخصیات
زمرہ:زمانہ جاہلیت کی شخصیات
زمرہ:نسب محمد بن عبد اللہ
غالب بن فہر

غالب رسول اللہ کے دسویں پشت پر جد امجد ہیں۔ آپ تمام عرب قبائل کے سردار تھے۔

## تعارف
آپ کا نام **غالب** اور کنیت **ابو تمیم** تھی۔ آپ کے والد کا فہر بن مالک اور والدہ کا نام **لیلی بنت حارث بن تمیم** تھا۔ 

آپ کا سلسلۂ نسب کچھ یوں ہے
غالب بن فہر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

غالب رسول اللہ کے دسویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن **غالب** 

## سیرت
والد فہر بن مالک کی وفات کے بعد غالب عرب قبائل کے سردار منتخب ہوئے تھے۔  آپ کہانت بھی کرتے تھے۔  آپ سی خصوصیات صفات کے حامل تھے۔ آپ کے بارے میں شیخ ابو العباس عبد اللہ فرماتے تھے۔
**اور غالب (بن فہر) میں وہ زور تھا کہ اس (طاقت) نے ان کے علاوہ کسی اور میں ہونے سے انکار کر دیا۔ وہ (زور) ہر غالب قوم سے ان کی حفاظت کرتا ہے۔** 

## اولاد
غالب بن فہر کی ان کی بیوی عاتکہ بنت یخلد بن النصر سے تین بیٹے ہوئے۔
# لوی
# تمیم
# قیس 

## حوالہ جات

زمرہ:تاریخ عرب
زمرہ:تیسری صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:ویکی ڈیٹا سے مختلف مختصر وضاحت
زمرہ:نسب محمد بن عبد اللہ
معد بن عدنان

**معد** بنو اسماعیل میں سے وہ بزرگ ہستی ہیں جو رسول اللہ کے بیسویں پشت پہ جد امجد ہیں۔

## تعارف
**معد** کی کنیت **ابو قضاعہ** اور **ابو نزار** تهی۔ آپ کے والد کا نام عدنان اور والدہ کا نام معھدد بنت اللھم تھا۔ آپ کے نام **معد** کی وجہ تسمیہ یہ ہے کہ آپ ہر وقت جنگ و جدال کے لیے تیار رہتے تھے۔ جس کے ساتھ بھی جنگ کی ہمیشہ کامیاب رہے۔ آپ **ابو الحرب** تھے۔ معد رسول اللہ کے بیسویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ بن الیاس بن مضر بن نزار بن **معد** بن عدنان

## انبیا کے زیر سایہ
جب بخت نضر نے دوسری بار عرب پر حملہ کیا تو اللہ تعالی نے اپنے نبی حضرت ارمیا اور یوحنا علیہ اسلام کی طرف وحی کی کہ معد بن عدنان کو جن کی نسل میں سے آخری نبی کی جلوہ گری ہونی والی ہے ان کو گروہ عرب سے نکال لاؤ۔ اس وقت آپ کی عمر صرف بارہ سال تھی۔ حضرت ارمیا اور یوحنا معد کو اپنے ساتھ حران لے گئے اور ان کی پرورش نہاہت ذمہ داری کے ساتھ کی۔ جب بخت نضر حجاز سے واپس چلا گیا تو معد مکہ واپس آ گئے۔ انھوں نے بنو جرہم کے خاندان کو تلاش کیا تو معلوم ہوا کہ صرف جرشم بن جلہمہ باقی ہے۔ معد نے جرشم کی بیٹی معانہ سے شادی کی جس سے آپ کی اولاد ہوئی۔

## سیرت
# بنی اسماعیل میں معد ہی وہ پہلے شخص تھے جنھوں نے قلعہ تعمیر کیا۔ آپ نے تہامہ کو فتح کیا۔
# معد وہ پہلے شخص تھے جس نے کعبہ کی پتھروں سے حدود بنائی۔
# معد نے سب سے پہلے اونٹ کی کوہان پر پلان رکھا۔

## اولاد
آپ کے دو بیٹے تھے۔
# نزار
# قنص

## حوالہ جات



زمرہ:اہل بیت
زمرہ:بنو عدنان
زمرہ:تاریخ عرب
زمرہ:چھٹی صدی ق م کی عرب شخصیات
زمرہ:عرب قبل از اسلام
زمرہ:قدیم عرب شخصیات
زمرہ:محمد بن عبد اللہ کے آباؤ اجداد
زمرہ:ویکی ڈیٹا سے مطابقت رکھنے والی مختصر تفصیل

زمرہ:عرب قبائل
نازیت

تصغیر|نازیت

**نازیت**  ایک نسل پرست قومی تحریک ہے جو جرمنی میں شروع ہوئی۔ اس تحریک کے مطابق ایک جرمن قوم باقی سب پر فضیلت رکھتی ہے۔ جرمن حکمران ہٹلر کا اس تحریک میں اہم کردار تھا۔

## مزید دیکھیے
* قومی علامات

## حوالہ جات

زمرہ:نازیت
زمرہ:ایڈولف ہٹلر
زمرہ:جرمن الفاظ و عبارتیں
زمرہ:جرمن سیاست
زمرہ:حکیمات
زمرہ:سیاسی حکیمات
زمرہ:ضد اشتمالیت
زمرہ:ضد سامیت
زمرہ:فسطائیت
زمرہ:قوم پرستی
زمرہ:مرگ انبوہ
زمرہ:مطلق العنانی
زمرہ:نازی جرمنی
زمرہ:نسل پرستی
زمرہ:سفید فامی برتری
زمرہ:ہوموفوبیا
زمرہ:ایل جی بی ٹی کیو مخالف جذبات
زمرہ:ویکی ڈیٹا سے مختلف مختصر وضاحت
زمرہ:غیر ملکیوں سے نفرت
زمرہ:نسل کشی
زمرہ:استبدادیت
عسکری

لفظ عسکری بے شمار مقاصد کے لیے استعمال ہوتا ہے:

# **عسکری کمرشل بینک**
# **عسکری** یعنی حربی، جنگ جو، تشدد انگیز، سپاہانہ، وغیرہ
#**عسکری**مغل شہنشاہ ظہیر الدین بابر کا تیسرا بیٹا
عمل ترسیب

بعض حل پزیر (soluble) اشیا ایسی ہوتی ہیں جن کے محلول (solution) آپس میں ملائیں تو کیمیائی عمل (chemical reaction) واقع ہوتا ہے جس سے دو نئی چیزیں بنتی ہین جن میں سے ایک حل پزیر ہوتی ہے جو محلول میں شامل ہو جاتی ہے جبکہ دوسرے ناحل پزیر (insoluble) ہوتی ہے جو محلول میں حل ہونے کی نجائے نیچے بیٹھ جاتی ہے۔ اسے کیمیا میں رسوب (precipitate) کہتے ہیں۔ اور رسوب بننے کا یہ عمل عمل ترسیب (precipitation) کہلاتا ہے۔
تصغیر|بائیں|عمل ترسیب کا طریقہ کار

## کیمائی مساوات کے ذریعے وضاحت

مثال کے طور پر اگر پوٹاشیم کلورائیڈ کا محلول سلور نائٹریٹ کے محلول میں ملایا جائے تو فورا کیمیائی عمل شروع ہو جاتا ہے۔ یہ رسوب یعنی سلور کلورائیڈ، برتن کی تہ میں بیٹھنے لگتا ہے۔ اس عمل میں رسوب کے علاوہ پوٹاشیم نائٹرائیٹ بھی پیدا ہوتا ہے جو پانی میں حل پزیر ہونے کی وجہ سے اس میں حل ہو حاتا ہے۔
:AgNO3 (aq) + KCl (aq) → AgCl (s) + KNO3 (aq)

## فوائد
*تجربہ گاہ میں عمل ترسیب سے مرکبات بنانے اور اس سے مرکبات کو الگ کرنے میں مدد لی جاتی ہے۔

زمرہ:کیمیائی تعملات

زمرہ:کیمیائی عوامل
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
کیمیائی تعامل

کیمیائی اشیاء کے آپس میں ملنے سے نئی کیمیائی اشیاء وجود میں آتی ہیں، اس عمل کو **کیمیائی تعامل**  کہتے ہیں۔
کیمیائی تعامل میں تعامل کرنے والے عنصر یا مرکب کو متعامل (reactant) اور اس کیمیائی تعامل کے نتیجے میں بننے والے عنصر یا مرکب کو حاصل (product) کہتے ہیں۔
کیمیائی تعامل میں دو حصے ہوتے ہیں۔
# متعاملات
# حاصلات

 متعاملات ----------> حاصلات
متعاملات ایک یا ایک سے زیادہ بھی ہو سکتے ہیں اسی طرح حاصلات بھی ایک یا ایک سے زیادہ ہو سکتے ہیں۔ کیمیائی تعامل عموما کیمیائی تبدیلی سے پہچانا جاتا ہے۔ اس کے نتیجہ میں جو حاصلات بنتے ہیں ان کے کیمیائی خواص متعاملات سے الگ ہوتے ہیں۔

## متوازن کیمیائی تعامل
 ایک ایسا تعامل جس کے سبھی متعامل اور بننے والے ماحصل یعنی دونوں جانب ہر ایک عنصر (element) کے جوہروں (atoms) کی تعداد مساوی ہو، **متوازن کیمیائی تعامل** (balanced chemical equation) کہلاتا ہے۔

## کیمیائی تعامل کی اقسام

1۔ یکطرفہ تعامل
2۔ دوطرفہ تعامل
3۔ عمل انگیزی تعامل

### یکطرفہ تعامل
ایسا تعامل جس میں کیمیائی تبدیلی صرف ایک رخ پر ہو رہی ہو۔
 
 
CaCO3 + 2HCl → CaCl2 + H2O + CO2↑

### دوطرفہ تعامل
ایسا تعامل جس میں کیمیائی تبدیلیی دونوں سمت میں ہو رہی ہو۔

:: aA + bB \rightleftharpoons cC + dD

اس مساوات میںA اورB مل کرC اور D بنا رہے ہیں اورC اورD مل کر A اورB بنا رہے ہیں۔

### عمل انگیزی تعامل

ایسا تعامل جس میں کیمیائی تبدیلی عمل انگیز کے ذریعہ ہو رہی ہو۔
 متعاملات------عمل انگیز------حاصلات

عمل انگیزی تعامل میں عمل انگیز آخر میں ذیلی حاصل کے طور پر واپس مل جاتا ہے یہ کیمیائی تعامل کی رفتار کو بڑِھاتا ہے لیکن اس میں مدٰغم نہیں ہوتا۔

### کیمیا کے لحاظ سے اقسام
## آسومیرایزیشن
اس عمل میں کیمیائی مرکب اپنی ساخت کو دوبارہ سے ترتیب دیتے ہے لیکن ان
 کی ایٹمی کمپوزیشن نہیں بدلتی۔

## کیمیائی فزودگی
اس عمل میں دو یا دو سے زیادہ عناصر یا مرکب آپس میں ملتے ہیں اور نیا پیچیدا مرکب یا عناصر بناتے ہیں۔
 :N2 + 3 H2 → 2 NH<sub>3
* Chemical decomposition or **analysis**,

زمرہ:کیمیا
زمرہ:کیمیائی تعاملات
زمرہ:تبدیلی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
مضر بن نزار

بنو عدنان میں **مضر** وہ برگزیدہ شخصیت ہیں جو رسول اللہ کے اٹھارہویں پشت پر جد امجد ہیں۔آپ تک آئیں تو خاتم النبیین محمد المرسلین حضرت محمد صلی اللہ علیہ وسلم کا خاندانی سلسلہ مضر تک جاتا ہے جو برگزیدہ ہستی الیاس کے پدر بزرگوار ہیں۔ محمد ﷺ بن عبد اللہ اپنے شجرہ نسب کا جب بھی تذکرہ کرتے تو اس کو حضرت عدنان تک بیان کرتے۔یہ شجرہ ایک طرف خانوادہ اسماعیل کی حرمت کا پاسبان ہے اور دوسری طرف نبی آخر الزماں کا نور بے مثل اپنے اندر سموئے ہوئے ہے۔

## تعارف
مضر بن نزارکا نام **عمرو** اور کنیت **ابو الیاس** تھی۔ مضر آپ کا لقب تھا جو نام پر غالب آ گیا۔ آپ کو خوبصورتی ، رعنائی اور سرخ رنگت کی وجہ سے **مضر** بولا جاتا تھا جو اصل نام پر بھی غالب آ گیا۔
مضر رسول اللہ کے اٹھارہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ بن الیاس بن مضر

## حدی خوان
مضر عربوں میں پہلے وہ شخص تھے جنھوں نے حدی خوانی کو رواج دیا۔ آپ سے پہلے حدی (جو گیت اونٹوں کو چلانے کے لیے گائے جاتے) خوانی کا رواج نہیں تھا۔ ایک مرتبہ آپ اونٹ سے گر پڑے اور ہاتھ کی ہڈی ٹوٹ گئی۔ آپ درد سے بیتاب ہو کر چلائے۔ اے میرا ہاتھ! اے میرا ہاتھ! آپ کی آواز کی کشش سے سارے اونٹ جو چراگاہ میں چر رہے تھے آپ کے پاس جمع ہو گئے۔ جب آپ صحت مند ہو گئے تو حدی خوانی کا آغاز کیا۔

## اقوال
مضر بن نزار کی حکمت میں بہت مشہور ہیں۔ آپ کے چند اقوال درج ذیل ہیں۔
# جو برائی کا بیج بوئے گا شرمندگی کی فصل کاٹے گا۔
# بہترین بھلائی وہ ہے جس کو جلد کیا جائے۔
# اپنے حرص کو مشکلات جھیلنا سکھا لو اور حرص و حوس سے ان کا رخ پھیر لو۔
# اصلاح اور فساد کا اتنا ہی فاصلہ ہے جتنا (دودھ دینے والا جانور) کا دوبارہ دودھ دوھنے کے درمیان ہے۔

## حدیث شریف میں ذکر
احادیث نبوی میں مضر کا کچھ یوں ذکر آیا ہیں۔
# جب لوگوں میں اختلاف واقع ہوا تو مضر برحق تھے۔
# مضر کو برا بھلا مت کہو کیونکہ وہ مومن تھے۔
# مضر اور ربیعہ کو برا بھلا نہ کہو وہ مسلمان تھے۔
# مضر کو برا بھلا مت کہو وہ حضرت اسماعیل علیہ اسلام کے دین پر تھے۔ 

## ازواج و اولاد
بنو عدنان میں مضر سب سے زیادہ صاحب ثروت تھے۔ آپ کی شادی رباب بنت حیدہ بن معد سے ہوئی تھیں۔
آپ کی اولاد میں دو بیٹے تھے۔
# الیاس
# ناس (عیلان) 

## حوالہ جات

## مآخذ



زمرہ:اہل بیت
زمرہ:تاریخ عرب
زمرہ:مسلمانوں کے شجرۂ نسب
زمرہ:ہاشمی شخصیات
زمرہ:عرب قبائل
زمرہ:ویکی ڈیٹا سے مطابقت رکھنے والی مختصر تفصیل
زمرہ:محمد بن عبد اللہ کے آباؤ اجداد
زمرہ:نسب محمد بن عبد اللہ
زمرہ:بدو
زمرہ:سامی اقوام
زمرہ:تاریخ اسلام
مالک بن نضر

**مالک** رسول اللہ کے بارھویں پشت پر جد امجد ہیں۔

## تعارف
آپ کی کنیت **ابو حارث** تھی۔ آپ کے والد کا نام نضر بن کنانہ اور والدہ کا نام **عاتکہ بنت عدوان بن عمرو** تھا۔  مورخین نے لکھا ہے کہ آپ کا نام **مالک** اس لیے تھا کہ آپ عرب میں ہر شے کے مالک تھے۔ 

آپ کا سلسلۂ نسب کچھ یوں ہے
مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

مالک رسول اللہ کے بارھویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن **مالک**

## اقوال
مالک بن نضر کی حکمت بھری باتیں اہل عرب میں بہت مشہور تھیں۔ ان میں سے چند یہ تھیں۔
# بہت سی صورتیں حقیقت حال کے بالکل برعکس ہوتی ہیں۔ وہ اپنے جمال کی وجہ سے دھوکا دیتی ہیں اور ان کی سیاہ کاریاں پرکھ لی جاتی ہیں لہذا ظاہری صورتوں سے بچو اور حقائق تلاش کرؤ۔
# ہر معاملے کے انجام کے پیچھے نہ پڑو ورنہ گناہ میں مبتلا ہو جاؤ گئے۔

## اولاد
مالک بن نضر نے **جندلۃ بنت عامر بن حارث بن مضاض جرھمی** سے شادی کی تھی۔  آپ کی اولاد میں تین بیٹے تھے۔
# فہر
# حارث
# شیبان 

## حوالہ جات

زمرہ:تاریخ عرب
زمرہ:تیسری صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:زمانہ جاہلیت کی شخصیات
زمرہ:قریش کی شخصیات
زمرہ:نسب محمد بن عبد اللہ
عمل تقطیر

مخلوط اور ملی جلی مائعات کو الگ کرنے کے عمل کو **عمل تقطیر** یا Distillation کہتے ہیں۔ اس کا اصول یہ ہوتا ہے کہ مختلف مائعات کو بخارات میں تبدیل کرنے کے لیے حرارت کے مختلف درجے درکار ہیں۔ اس عمل میں مائعات کو ایک ہی برتن میں رکھ کر گرم کیا جاتا ہے ایک وقت میں ایک ہی مائع بخارات کی شکل اختیار کر کے ایگ ہوتا ہے اس طرح الگ الگ نقطہ جوش والے مائعات کو الگ الگ درجہ حرارت پر مختلف برتنوں میں الگ کر لیا جاتا ہے۔
## فوائد
پرانے زمانے کے ماہرین کیمیاء میں تقطیر کا بہت رواج تھا۔ یہ لوگ اس عمل کے ذریعے متلون (volatile) مائع جنھیں روح یا جوہر بھی کہتے ہیں، حاصل کیا کرتے تھے۔ یہ طریقہ شراب کی کشید میں بھی مستعمل رہا ہے۔
## طریقہ کار
عمل تقطیر کے سادہ قسم کے آلات تصویر میں دیکھائے گئے ہیں۔ فرض کریں قرنبیق (retort) کا آدھا پانی اور الکحل کے محلول سے بھرا پوا ہے اور نیچے رکھے ہو لیمپ سے اسے حرارت پہنچائی جا رہی ہے گرم ہوتے ہوئے جب محلول کا درجہ حرارت 80 درجہ سینٹی گریڈ تک پہنچے گا تو الکحل جس کا نقطہ جوش 80 ہی ہے فورا بخارات میں تبدیل ہو کے نالی سے باہر نکل آئے گی۔ اس نلکی کو پانی سے ٹھنڈا رکھا جاتا ہے۔
بائیں|300px|تصغیر| قرنبیق (retort) کے ذریعے عمل تقطیر

## حوالہ جات

زمرہ:بھارتی ایجادات
زمرہ:پاکستانی ایجادات
زمرہ:کیمیائی تعملات
زمرہ:تجربہ گاہی تکنیکیں
زمرہ:مصری ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:قدیم ایجادات
زمرہ:ویکی ڈیٹا سے مختلف مختصر وضاحت
فخر الدین رازی

محدث، فقیہ، فلسفی۔

پورا نام علامہ فخر الدین ابو عبد اللہ محمد بن عمر بن الحسینی تھا۔ رے ایران میں پیدا ہوئے۔ جہاں آپ کے والد ضیاء الدین عمر خطیب تھے۔ اس لیے آپ ابن الخطیب بھی کہلاتے ہیں۔ شافعی اور اشعری عقیدہ رکھتے تھے۔ خوارزم میں معتزلہ عقائد کے خلاف تبلیغ کے لیے گئے لیکن وہاں سے بخارا اور سمرقند جانے پر مجبور ہوئے۔ 1190ء میں غزنی اور پنجاب کا دورہ کیا۔ پھر ہرات میں مستقل سکونت اختیار کی اور ایک مدرسے میں شیخ الاسلام کی حیثیت سے تدریس میں مصروف ہو گئے۔ سلطان علاء الدین محمد خوارزم شاہ آپ کا سرپرست تھا۔ حاسدوں نے آپ کو زہر دے دیا جس سے جانبر نہ ہو سکے۔ آپ نے علوم دین فلسفیانہ پیرائے میں پیش کیے۔ ابن سینا اور فارابی کے معترف اور امام غزالی کے خلاف تھے۔ علم الکلام میں مشہور تصنیف اساس التقدیس ہے۔ دوسری متداول تصنیف کا نام مفاتیح الغیب ہے جو تفسیر کبیر کے نام سے مشہور ہے۔ مفتی محمد خان قادری نے فضلِ قدیر کے عنوان سے اس تفسیر کا مکمل اردو ترجمہ کر دیا ہے۔ پنجاب یونیورسٹی لاہور میں الرازی ہال ان سے منسوب ہے، علامہ اقبال کا شعر ملاحظہ ہو

اسی کشمکش میں گزریں مری زندگی کی راتیں

کبھی سوز و ساز رومیؔ کبھی پیچ و تاب رازیؔ

## مزید دیکھیے
* امین احمد رازی
* محمد بن موسیٰ رازی
* عاقل خان رازی

## حوالہ جات

زمرہ:1149ء کی پیدائشیں
زمرہ:1209ء کی وفیات
زمرہ:آمل کی شخصیات
زمرہ:اسلامی فلسفی
زمرہ:اشاعرہ
زمرہ:اصولی شخصیات
زمرہ:ایرانی سائنسدان
زمرہ:بارہویں صدی کی ایرانی شخصیات
زمرہ:بارہویں صدی کے سائنس دان
زمرہ:تیرہویں صدی کی ایرانی شخصیات
زمرہ:تیرہویں صدی کے سائنس دان
زمرہ:خراسان کی شخصیات
زمرہ:سنی ائمہ
زمرہ:شوافع
زمرہ:شیوخ الاسلام
زمرہ:ماہرین کونیات
زمرہ:مجددین
زمرہ:مسلم سائنس دان
زمرہ:مسلم فلاسفہ
زمرہ:تیرہویں صدی کے مسلم الٰہیات دان
زمرہ:مفسرین
زمرہ:بنو تیم
زمرہ:علمائے اہلسنت
زمرہ:مسلم الٰہیات دان
زمرہ:قرون وسطی کے فارسی فلسفی
زمرہ:1150ء کی پیدائشیں
زمرہ:رے (شہر) کی شخصیات
زمرہ:ہرات میں وفات پانے والی شخصیات
زمرہ:بارہویں صدی کے مسلم الٰہیات دان
زمرہ:تیرہویں صدی کے ایرانی فلسفی
زمرہ:ابو بکر
زمرہ:قرون وسطی کے اسلام کے طبیب
زمرہ:اسلامی قرون وسطی میں ریاضی دان
زمرہ:اسلامی قرون وسطی کے ماہرین فلکیات
زمرہ:شافعی فقہا
زمرہ:مسلمان فلکیات دان
زمرہ:مسلم متکلمین
زمرہ:604ھ کی وفیات
زمرہ:ایرانی فلسفی
زمرہ:قرون وسطی کے فارسی طبیب
زمرہ:بارھویں صدی کے فلاسفہ
زمرہ:صوفیا
زمرہ:صوفی اولیا
زمرہ:1210ء کی وفیات
راس (جغرافیائی)

**راس** ،خشکی کا وہ قطعہ جو سمندر میں دور تک چلا گیا ہو جیسے راس کماری، راس امید وغیرہ ۔

## حوالہ جات

en:Cape

زمرہ:بحریاتی اصطلاحات
زمرہ:ساحلی جغرافیہ
زمرہ:ساحلی و سمندری تغیرات
زمرہ:جغرافیائی اصطلاحات
راس الجدی

وہ حالت جب آفتاب خط جدی پر عموداً چمکتا ہے۔ یہ صورت 22 دسمبر کو پیش آتی ہے۔ سورج قطب جنوبی کی طرف جھکا ہوتا ہے۔ اور قطب شمالی پر سے ہٹآ ہوتا ہے۔۔ اس حالت میں نصف کرہ جنوبی میں گرمیوں کا موسم ہوتا ہے یعنی دن بڑے اور راتیں چھوٹی ہوتی ہیں۔ قطب جنوبی 24 گھنٹے روشنی میں رہتا ہے۔ اس لیے وہاں لگا تار دن رہتا ہے۔ اس کے برعکس نصف کرۂ شمالی میں سردیوں کا موسم ہوتا ہے۔ راتیں لمبی اور دن چھوٹے چونکہ یہ حصہ سورج سے دور ہٹا ہوتا ہے۔ اس لیے قطب شمالی پر متواتر تاریکی چھائی رہتی ہے۔

## حوالہ جات
خط سرطان

تصغیر|کرء ارض کے نقشے پر خط سرطان

زمین کی وہ حالت جب سورج خط استوا میں **خط سرطان** پر عموداً چمکتا ہے۔ یہ 21 جون کی کیفیت ہوتی ہے۔ سورج قطب شمالی کی طرف جھکا ہوتا ہے۔ اور قطب جنوبی سے ہٹا ہوا۔ شمالی نصف کرے میں جنوبی کرے سے مختلف صورت ہوتی ہے۔ جنوبی حصے میں سردیوں کا موسم ہوتا ہے اور شمالی کرے میں گرمیوں کا موسم ہوتا ہے۔ خط استوا پر دن رات برابر ہوتے ہیں۔ شمالی نصف کرہ میں دن بڑے اور راتیں چھوٹی ہوتی ہیں۔ قطب شمالی 24 گھنٹے روشنی میں رہتا ہے۔ جس سے وہاں لگاتار دن رہتا ہے۔ جنوبی نصف کرے میں صورتِ حالات مختلف ہوتی ہے۔ یہاں سردیوں کا موسم ہوتا ہے۔ راتیں لمبی اور دن چھوٹے ہوتے ہیں۔ قطبِ جنوبی مسلسل تاریکی میں رہتا ہے۔ اس کا جنوبی مساوی خط جدی ہے۔

## جغرافیہ
خط سرطان کی زد میں آنے والے ارضی علاقے:

## حوالہ جات

زمرہ:خطوط عرض بلد
زمرہ:مناطق استوائیہ
زمرہ:ویکی ڈیٹا سے مطابقت رکھنے والی مختصر تفصیل
راس المال

وہ روپیہ جو کسی کاروبار میں فائدہ اٹھانے یا مزید دولت حاصل کرنے کی غرض سے لگایا جائے۔ نقد روپے کے علاوہ عمارت، مشینری، سٹاک وغیرہ بھی راس المال شمار ہوتے ہیں۔ وسیع تر معنوں میں کسی قوم کے ذرائع آمدنی جو تجارت یا صنعت و حرف کے لیے مخصوص ہو۔ اس قوم کا راس المال کہلاتے ہیں۔ اجتماعی زندگی میں راس المال کو بڑی اہمیت حاصل ہو گئی ہے اور اس کی ملکیت سے متعلق دو مختلف نظریے ہیں۔ ایک یہ ہے کہ جو شخص کسی کاروبار میں روپیہ لگاتا ہے اسے اس سے نفع اندوز ہونے کا پورا پورا حق ہے اور اس پر کوئی پابندی عائد نہیں کی جا سکتی۔ دوسرے گروہ کا کہنا ہے کہ چونکہ تمام منافع کارکنوں کی محنت کا ثمرہ ہوتا ہے۔ اس لیے مالک کو تمام منافع لینے کا حق نہیں پہنچتا۔ نیز اس گروہ کا یہ خیال ہے کہ تمام صنعتی اور کاروباری ادارے حکومت کی تحویل میں ہونے چائیں تاکہ منافع کی تقسیم منصفانہ ہو۔

جہاں مشینری، عمارات روپیہ اور سٹاک وغیرہ راس المال ہے وہاں مزدور بھی راس المال کی حیثیت رکھتا ہے۔ اس لیے مالک کا فرض ہے کہ اپنے اس جاندار راس المال کی نہ صرف حفاظت کرے بلکہ اس کی تندرستی اور فلاح و بہبود کا بھی خیال کرے تاکہ کام بہتر سے بہتر طریق پر ہو۔ مزدور خود بخود ماحول سے متاثر ہو کر خوش دلی سے تمام کام سر انجام دے گا اور نزاعات پیدا ہونے کا بہت کم موقع ہوگا۔

زمرہ:ضد ابہام صفحات
زمرہ:کاروباری اصطلاحات
راسپوٹین

**راسپوٹین** روس کا ایک ریاکار 1869 سے 1916ء تک روس پرعملاً اسی کی حکومت تھی۔ اس نے اپنے ٹونے ٹوٹکوں سے ولی عہد الیکسس کو سیلانِ خون کے مرض سے نجات دلائی۔ جس کے بعد اسے زار کے دربار میں رسوخ حاصل ہوا۔ بالخصوص زارینہ اس کی بہت معتقد تھی۔ اسی کی سفارش پر راسپوٹین کو روسی چرچ کا سربراہ مقرر کیا گیا۔ زار کے خاندان پر اس کا اتنا اثر تھا کہ اعلیٰ عہدوں پر تقرریاں اسی کے مشورے سے کی جاتی تھیں۔ بعض لوگوں کا خیال ہے کہ وہ جرمن ایجنٹ تھا۔ اس نے پہلی جنگ عظیم میں روس کی شمولیت کی پر زور مخالفت کی۔ بالآخر چند روسی معززین نے جن کا قائد شہزادہ یوسو یوف اور گرینڈ ڈیوک یالووچ تھے اسے گولی مار کر ہلاک کر دیا۔

## حوالہ جات

زمرہ:1916ء میں قتل
زمرہ:انیسویں صدی کی روسی شخصیات
زمرہ:بیسویں صدی کی روسی شخصیات
زمرہ:روس میں آتشیں اسلحہ سے اموات
زمرہ:روس میں مقتول افراد
زمرہ:روسی سیاسی مقتولین
زمرہ:روسی شخصیات
زمرہ:روسی مقتولین
زمرہ:لوک مقدسین
زمرہ:روس میں غیر حل شدہ قتل
زمرہ:راہب
زمرہ:مرد مقتولین
زمرہ:21 جنوری کی پیدائشیں
زمرہ:اموات بسبب غرق آب
زمرہ:یونان میں تارکین وطن
زمرہ:مقتول روسی سیاست دان
زمرہ:بیسویں صدی کے روسی سیاست دان
زمرہ:کرامات دکھانے والی شخصیات
زمرہ:مقتولین
زمرہ:یورپ میں 1916ء کے قتل
زمرہ:وفیات از آتشیں اسلحہ
زمرہ:مسیحی عارف
زمرہ:انیسویں صدی کے مشرقی راسخ الاعتقاد مسیحی
زمرہ:سیاسی مقتول شخصیات
زمرہ:سینٹ پیٹرز برگ کی شخصیات
نینوا

نینویٰ  ایک بہت پرانی سلطنت جس کی تاریخ غیر متیقن ہے۔ اشوریوں نے اسے گیارہویں صدی ق م دار الحکومت بنایا۔ شاہ سخارب (681 تا 704 ق م) کے عہد میں اس نے بہت شہرت ملی۔ 612 ق م میں اسے بابل اور ماد کی کی متحدہ فوج نے تباہ کیا ایک روایت کے مطابق قوم نوح یہاں آباد تھے اور یونس بن متی بھی اسی نینوا سے تعلق رکھتے تھے اس کی حدود شمال میں ارمنی کے پہاڑی سلسلے تک اور جنوب میں بابل تک دو سو اسی میل طویل اور ڈیڑھ سو میل عریض تھیں۔ یہ علاقہ نہایت زرخیز تھا۔ اور اس کے رہنے والے تہذیب و تمدن کے بڑے علمبردار تھے۔ 606 قبل مسیح میں وہ سلطنت میڈیا کا ایک صوبہ تھا۔ بعد میں فارس کی حکومت کا ایک صوبہ بنا۔ 1638ء سے یہ ترکی کی حکومت میں پہلی جنگ عظیم تک رہا۔ جو 1919عیسوی میں ختم ہوئی۔ اس کے بعد سے شام کی حکومت کے نام سے ایک مستقل علاحدہ حکومت یورپی لوگوں کے زیر اثر قائم ہوئی۔ لیکن اب وہ آزاد اور خود مختار ہے۔

فرانسیسی ماہرین نے 1820ء میں دریائے دجلہ کے مشرق میں "تل قویونجیق" کے مقام پر اس کے کھنڈر دریافت کیے۔ یہاں سخارب اور اشور بنی پال کے محلات قابل دید ہیں۔

## حوالہ جات

زمرہ:سرزمین شام
زمرہ:عبرانی بائبل کے شہر
زمرہ:عراق کے سابقہ آباد مقامات
زمرہ:عراق میں آثار قدیمہ
زمرہ:قدیم آشوری شہر
زمرہ:محافظہ نینوی
زمرہ:یوناہ
زمرہ:تباہ شدہ شہر
زمرہ:آشوری جغرافیہ
زمرہ:بین النہرین
زمرہ:اشوریہ
زمرہ:کامنز زمرہ جس کا ربط ویکی ڈیٹا پر ہے
زمرہ:شہر ریاستیں
زمرہ:چھٹے ہزارے قبل مسیح میں قائم ہونے والے آباد مقامات
زمرہ:ویکی ڈیٹا سے مختلف مختصر وضاحت
زمرہ:کتاب جوبلی
راست اقدام

Direct Action

سیاسی اصطلاح میں راست اقدام کسی جماعتی جدوجہد میں اس منزل یا مرحلے کا نام ہے جب حصول مقصد کے لیے تمام آئینی ذرائع بیکار ثابت ہوں اور کسی جماعت کو ایسے وسائل اختیار کرنا پڑیں جن سے قانون شکنی کا پہلو نکلتا ہو۔ راست اقدام میں عموماً پر امن ذرائع سے اپنی ناراضی یا بے اطمینانی کا اظہار مقصود ہوتا ہے۔ مثلاً حکومت کی عائد کردہ پابندیوں کو توڑتے ہوئے جیل جانا۔ حکومت کے عطا کردہ خطابات واپس کرنا اور بعض صورتوں میں سرکاری ملازمتوں، عدالتوں اور حکومت کے دیگر اداروں سے عدم تعاون کران۔ بعض حالتوں میں حکومت کو سختی سے راست اقدام میں عدم تشدد کی بجائے تشدد بھی پیدا ہو جاتا ہے۔ حکومت اور جماعت دونوں کے لیے یہ بڑی خطرناک صورت ہوتی ہے۔ راست اقدام کی اصطلاح مسلم لیگ کی تحریک پاکستان کے سلسلے میں بھی 1946ء میں استعمال کی گئی۔ 1919ء میں انڈین نیشنل کانگریس اور خلاف تحریک میں راست اقدام کو ستیہ گرہ اور ترکِ مولات کا نام دیا گیا تھا۔ اس عمل کو سول نافرمانی بھی کہا جاتا ہے۔

زمرہ:انتہائی بائیں بازو کی سیاست
زمرہ:سیاسی اصطلاحات
زمرہ:فعالیت بلحاظ طریقہ کار
زمرہ:ویکی ڈیٹا سے مختلف مختصر وضاحت
کنیاکماری

**کنیاکماری** ایک نشیبی اور ریتلا خشکی کا قطعہ جو بھارت کے انتہائی جنوب میں ہے اور ریاست تمل ناڈو اور ضلع کنیاکماری میں واقع ہے۔کنیاکماری مغل بادشاہ اکبر کی ہندو بیوی کا نام بھی تھا

## حوالہ جات

## بیرونی روابط
* Kanyakumari Portal
* Kanyakumari Travel Guide
* Kanyakumari
* Kanyakumari Tourism
* 
* 2004 tsunami hits Kanyakumari at the Tiruvalluvar statue
* Kanyakumari


زمرہ:بھارت میں سیاحت
زمرہ:تمل ناڈو کے اضلاع
زمرہ:تمل ناڈو میں سیاحت
زمرہ:جغرافیہ بھارت

زمرہ:ضلع کنیاکماری کے شہر اور قصبے
زمرہ:بھارت کے شہر
زمرہ:ہندوؤں کی عبادت گاہیں
زمرہ:زیارتی مراکز
زمرہ:تمل ناڈو کے آباد مقامات
زمرہ:تمل ناڈو میں ہندومت
زمرہ:ہندوؤں کے مقامات زیارت
راشد علی گیلانی

پیدائش: 1889ء

انتقال: 1963ء

عراقی رہنما۔ ترکی لا کالج میں تعلیم حاصل کی۔ 1932ء میں شاہ عراق کے پرائیوٹ سیکرٹری مقرر ہوئے۔ 1933ء میں وزارت عظمی کے عہدے پر متمکن ہوئے۔ 1935 میں وزارت داخلہ اور وزارت عدلیہ کے عہدوں پر سرفراز ہوئے۔ 1935 میں سیاسی کشمکش اور ہنگاموں کی بدولت جلاوطن کر دئے گئے۔

سید راشد علی عراق میں برطانیہ کی مداخلت کو ناپسندکرتے تھے۔ انھوں نے 4 اپریل 1941ء میں علم بغاوت بلند کرکے حکومت پر قبضہ کر لیا اور امر عبد اللہ کو ریجنٹ کے عہدے سے علاحدہ کر دیا۔ حکومت برطانیہ نے عراق کے تیل کے چشموں کی حفاظت کے بہانے بصرہ میں اپنی فوج اتار دی اور انقلاب عراق کے ایک ہی ماہ بعد سید راشد علی کو عراق سے بھاگنا پڑا۔ 1946ء کے آغاز میں موصوف ایک فرانسیسی جہاز پر ملازم ہو کر مارسیلز سے سعودی عرب پہنچنے میں کامیاب ہوئے۔ جولائی 1958ء میں عراقی انقلاب کے بعد سید راشد علی واپس بغداد آ گئے لیکن کچھ عرصہ بعد عراق کو متحدہ عرب جموریہ میں مدغم کرنے کے سوال پر جنرل عبد الکریم قاسم سے آپ کا اختلاف ہو گیا اور آپ کو دوبارہ ترک وطن کرکے مصر جانا پڑا۔ قاہرہ ہی میں انتقال ہوا۔

زمرہ:1892ء کی پیدائشیں
زمرہ:1965ء کی وفیات
زمرہ:بغداد کی شخصیات
زمرہ:بیسویں صدی کی عرب شخصیات
زمرہ:دوسری جنگ عظیم کے سیاسی رہنما
زمرہ:عراق دوسری جنگ عظیم میں
زمرہ:عراقی سنی مسلم
زمرہ:عراقی سیاست دان
زمرہ:عراقی قوم پرست
زمرہ:عراقی وزرائے اعظم
زمرہ:عرب قوم پرست
زمرہ:قائدین جو بغاوت کے ذریعے اقتدار میں آئے
زمرہ:ہاشمی شخصیات
زمرہ:بیسویں صدی کی عراقی شخصیات
زمرہ:ویکی ڈیٹا سے مختلف مختصر وضاحت
زمرہ:عراقی سزائے موت یافتہ قیدی
زمرہ:عراق میں ضد سامیت
زمرہ:عراقی جلاوطن
زمرہ:عراقی جج
زمرہ:1 جنوری کی پیدائشیں
زمرہ:بغداد میں پیدا ہونے والی شخصیات
زمرہ:ایرانی نژاد عراقی شخصیات
زمرہ:عراقی شخصیات
راشد منہاس

اعزازِ نشان حیدر حاصل کرنے والے پائلٹ آفیسر راشد منہاس۔ کراچی میں پیدا ہوئے۔ منہاس راجپوت گوت گھرانے کے چشم و چراغ تھے۔ 1968ء میں سینٹ پیٹرک اسکول کراچی سے سینئر کیمبرج کیا۔ خاندان کے متعدد افراد پاکستان کی بری بحری اور فضائی افواج میں اعلیٰ عہدوں پر فائز تھے۔ انھوں نے بھی اپنا آئیڈیل فوجی زندگی کو بنایا۔ اور اپنے ماموں ونگ کمانڈر سعید سے جذباتی وابستگی کی بنا پر فضائیہ کا انتخاب کیا۔ تربیت کے لیے پہلے کوہاٹ اور پھر پاکستان ائیر فورس اکیڈیمی رسالپور بھیجے گئے۔ فروری 1971ء میں پشاور یونیورسٹی سے انگریزی، ائیر فورس لا، ملٹری ہسٹری، الیکڑونکس، موسمیات، جہاز رانی، ہوائی حرکیات وغیرہ میں بی۔ ایس۔ سی کیا۔ بعد ازاں تربیت کے لیے کراچی بھیجے گئے۔ اور اگست 1971ء میں پائلٹ آفیسر بنے۔

20 اگست 1971ء کو راشد کی تیسری تنہا پرواز تھی۔ وہ ٹرینر جیٹ طیارے میں سوار ہوئے ہی تھے کہ ان کا انسٹرکٹر سیفٹی فلائٹ آفیسر مطیع الرحمان خطرے کا سگنل دے کر کاک پٹ میں داخل ہو گیا اور طیارے کا رخ بھارت کی سرحد کی طرف موڑ دیا۔ راشد نے ماڑی پور کنٹرول ٹاور سے رابطہ قائم کیا تو انھیں ہدایت کی گئی کہ طیارے کو ہر قیمت پر اغوا ہونے سے بچایا جائے۔ اگلے پانچ منٹ راشد اور غدار انسٹرکٹر کے درمیان طیارے کے کنٹرول کے حصول کی کشمکش میں گذرے مطیع الرحمان نے راشد منہاس سے طیارے کا کنٹرول حاصل کرنے کی پوری کوشش کی لیکن راشد منہاس نے اس کو ناکام بنا دیا۔ مطیع الرحمان کی تجربہ کاری کی بنا پر جب راشد منہاس نے محسوس کیا کہ طیارے کو کسی محفوظ جگہ پر لینڈ کرانا ممکن نہیں تو انھوں نے آخری حربے کے طور پر جہاز کا رخ زمین کی طرف موڑ دیا اور طیارہ زمین سے ٹکرا کر تباہ ہو گیا جس کے نتیجے میں راشد منہاس اور مطیع الرحمان دونوں وفات پا گئے لیکن ایک نے قابل رشک موت یعنی شہادت کا درجہ پایا اور تاریخ میں اپنا نام امر کر لیا۔ جبکہ دوسرا غدار کہلایا۔ راشد منہاس کے اس عظیم کارنامے کے صلے میں انھیں سب سے بڑا فوجی اعزاز نشانِ حیدر دیا گیا۔

## مزید دیکھیے
* نشان حیدر
* پاکستان

## حوالہ جات

## بیرونی روابط
* [راشد منہاس: ایک شاندار پائلٹ، روزنامہ [ڈان] پر شائع شدہ ربیعہ جاوید کا مضمون]
* - راشد منہاس شہید (پاکستان ٹیلی ویژن)
* پاک پوسٹ
* 

زمرہ:بنگلہ دیش کی جنگ آزادی کی شخصیات
زمرہ:پاکستان ایئر فورس اکیڈمی کے فضلا
زمرہ:پنجابی شخصیات
زمرہ:جامعہ کراچی کے فضلا
زمرہ:سینٹ پیٹرکس ہائی اسکول، کراچی کے فضلا
زمرہ:عہدیداران پاک فضائیہ
زمرہ:کراچی کی شخصیات
زمرہ:کراچی کی عسکری شخصیات
زمرہ:میدان جنگ میں شہید ہونے والے پاکستانی عسکری کارکنان
زمرہ:نشان حیدر یافتگان
زمرہ:1951ء کی پیدائشیں
زمرہ:1971ء کی وفیات

زمرہ:پنجابی نژاد شخصیات

زمرہ:ضلع نارووال کی شخصیات
راشن بندی

**راشن بندی**: کوئی ایسا منصوبہ جس کے تحت صارفین میں اشیاء کی تقسیم کسی اصول پر عام طور سے فی کس کے حساب سے متعین کی جائے۔ اس کی ضرورت اس وقت محسوس ہوتی ہے جب طلب زیادہ ہو اور رسد کم۔ اور رسد کو مستقبل قریب میں بڑھانے کے امکانات کم یا بالکل نہ ہوں۔ طلب کی زیادتی اور رسد کی کمی میں اگر راشن بندی نہ کی جائے تو اشیا کی تقسیم ضرورت کے اعتبار سے نہ ہوگی۔ بلکہ قوتِ خرید کی بنیاد پر ہوگی۔ اور چیزوں کے دام بہت بڑھ جائیں گے۔ لہذا جن لوگوں کے پاس زیادہ پیسہ ہوگا وہ خرید سکیں گے اور جن کے پاس کم پیسہ ہوگا وہ ان چیزوں سے محروم ہو جائیں گے۔ عام طور پر راشن بندی صرف اشیا خوراک کی ہوتی ہے۔ مثلاً آٹا، گوشت، شکر، دودھ وغیرہ۔ جنگ کے زمانے میں راشن بندی بہت ضروری ہو جاتی ہے۔ 

راشن بندی کی قدیم ترین مثال مصر میں ملتی ہے جب حضرت یوسف نے متوقع قحط کی روک تھام کے لیے سات سال کے لیے اناج کا ذخیرہ جمع کر لیا اور قحط کے ایام میں اس ذخیرے کا راشن کیا۔

زمرہ:اقتصادی اصطلاحات
رافضی

**رافضی** کے معنی تتر بتر ہونا، بکھر جانا، منتشر ہونا اور تعصب برتنا ہے۔ انہی معنوں میں اہل تشیع میں سے جو لوگ اپنے امام کو چھوڑ دیں اور منتشر ہوں انھیں رافضی کہا جاتا ہے۔
* قاضی سلیمان منصورپوری لکھتے ہیں جب زید الشہید کے مقابلے میں یوسف ثقفی لشکر لایا تو یہ سب لوگ امام کو چھوڑ کر بھاگ گئے تو زید شہید نے فرمایا رفضونا الیوم تو اس دن سے شیعہ کا نام رافضی پڑا
* جب اہل عراق نے زین العابدین کے صاحبزادے امام زید شہید سے ابوبکر و عمر کی تعریف سنی تو کہنے لگے آپ ہمارے امام نہیں ہیں امام بھی ہمارے ہاتھ سے گیا جس پر امام زیدشہید نے کہارفضونا الیوم ہمیں آج کے دن سے ان لوگوں نے چھوڑ دیا(آج سے یہ رافضی بن گئے) اس دن سے اس جماعت کو رافضی کہا جاتا ہے۔
* اسلام کی تاریخ میں **رافضہ** یا رافضی ان لوگوں کو کہتے ہیں جن کا خیال ہے کہ رسول اللہ محمد صلی اللہ علیہ و آلہ و سلم نے خلافت حضرت علی کے سپرد کرنے کی قطعی اور صریح وصیت کی تھی۔ اس لیے پہلے تین خلفاء اور ان کی حمایت کرنے والے صحابہ و تابعین غلطی پر تھے اور نفاق کا شکار تھے اور اس وصیت کو چھپانے والے مسلمان بھی گمراہ تھے۔ اس عقیدہ کو **رافضیت** کہا جاتا ہے۔ اس فرقے کا یہ عقیدہ بقیہ امامیہ فرقوں میں سے شیعہ عقائد کے قریب سمجھا جاتا ہے۔ اور اسی بنا پر بعض لوگ نادانستگی میں اہل تشیع کو بھی رافضہ کہہ دیتے ہیں۔
* الاعشری کے قول کے مطابق سب سے پہلے وہ لوگ جو رافضی کہلائے جنھوں نے حضرت ابوبکر اور حضرت عمر کی خلافت کو تسلیم نہیں کیا تھا۔ بعض لوگوں کے نزدیک عبداللہ بن سبا کے ساتھ سب سے پہلے رافضی کہلائے لیکن بعد ازاں مخالفین شیعوں کو رافضی کے ناخوشگوار لقب سے پکارنے لگے۔
* الاعشری نے روافض، زیدیہ اور غلات کا ایک ساتھ ذکر کیا ہے۔
* طبری نے لکھا ہے کہ یہ لقب کوفہ کے زیدیوں کو ملا کیونکہ انھوں نے زید بن علی کو چھوڑ دیا تھا اس لیے کہ انھوں نے حضرت ابوبکر و عمر کی مذمت نہیں کی تھی۔ رافضی کے لغوی معنی چھوڑنے والا، ترک کرنے والا ۔
* ایک اور روایت کے مطابق رافضی ان کم بختوں کو کہا جاتا ہے جنھوں نے بعد از نبوت خلفائے راشدین شہید کرنے کے منصوبہ بنائے تھے۔ اور ان میں سے بعض اپنے مقصد میں کامیاب بھی ہوئے۔ مثلا حضرت عمر فاروق، حضرت عثمان غنی اور حضرت علی مرتضیٰ کو شہید کیا گیا۔ یہ شہید کرنے والے رافضی کہلاتے ہیں۔

## مزید دیکھیے
* خلافت راشدہ

## حوالہ جات

زمرہ:مسلمانوں کے باہمی حقارت آمیز القاب
زمرہ:شیعیت
زمرہ:شیعہ سنی تعلقات
زمرہ:عربی الفاظ اور جملے
زمرہ:حقارت آمیز نسلی و مذہبی القاب
زمرہ:ضد شیعیت
زمرہ:دیباچۂ ویکیپیڈیا کی صفائی
جان ڈی راکفیلر

**جان راکفیلر** ایک امریکی صنعتکار اور سرمایہ دار تھا جو نیویارک کے قریب ایک گاؤں میں پیدا ہوا۔ 1859ء میں ایک کمیشن ایجنٹ کا حصے دار بن گیا۔ چار سال بعد تیل صاف کرنے کا ایک چھوٹا سا کارخانہ کھولا اور خوب ترقی کی۔ 1870ء میں اوہایو میں سٹینڈرڈ آئل کمپنی قائم کی۔ اور پورے ملک میں تیل کی پائپ لائن بچھانے کا اجارہ حاصل کیا۔ جب حکومت نے سٹیل کارپوریشن قائم کی تو اس کا سب سے بڑا حصہ دار راک رافیل تھا۔ اس نے ریلوے کمپنیوں اور بنکوں میں بھی کافی حصص خرید رکھے تھے۔ انسانی فلاح و بہبود کے کاموں کے سلسلے میں کلیسا، وائی ایم سی اے اور اصلاحی انجمنوں کی بری مدد کی۔ 1892ء میں شکاگو یونیورسٹی کی بنیاد رکھی۔ 1901ء میں پرورش اطفال اور معاشرتی علوم کی ترقی کی خاطر اپنی بیوی کی یاد میں لارا سپلمین راک فیلر میموریل فاؤنڈیشن قائم کیا۔

زمرہ:1839ء کی پیدائشیں
زمرہ:1937ء کی وفیات
زمرہ:امریکی ارب پتی
زمرہ:امریکی سرمایہ کار
زمرہ:امریکی مسیحی
زمرہ:امریکی ہمدرد عوام
زمرہ:انگریز نژاد امریکی شخصیت
زمرہ:انیسویں صدی کی امریکی کاروباری شخصیات
زمرہ:اورمینڈ بیچ، فلوریڈا کی شخصیات
زمرہ:پٹرولیم صنعت کے بانی
زمرہ:جرمن نژاد امریکی شخصیات
زمرہ:صنعت کار
زمرہ:فلوریڈا کی کاروباری شخصیات
زمرہ:نیو یارک کی کاروباری شخصیات
زمرہ:کلیولینڈ کی کاروباری شخصیات
زمرہ:بانیان امریکی کمپنی
زمرہ:امریکی انسداد پسند
زمرہ:نیو یارک (ریاست) کے انسان دوست
زمرہ:موراویا، نیویارک کی شخصیات
زمرہ:سنہری دور
زمرہ:راکفیلر خاندان
زمرہ:راکفیلر یونیورسٹی کی شخصیات
زمرہ:یونیورسٹی آف شکاگو کی شخصیات
زمرہ:تاریخ کلیولینڈ
زمرہ:یونیورسٹی اور کالج کے بانی
زمرہ:ریاستہائے متحدہ میں ترقی پسند دور
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی امریکی کاروباری شخصیات
زمرہ:امریکی صنعت کار
زمرہ:امریکی فلسفیانہ سوسائٹی کے ارکان
زمرہ:برائنٹ اور اسٹریٹن کالج کے فضلا
زمرہ:کلیولینڈ کی شخصیات
زمرہ:پروٹسٹنٹ شخصیات
زمرہ:رائل سوسائٹی کے رفقا
زمرہ:ریاستہائے متحدہ کے اصطباغی
زمرہ:نیو یارک کی شخصیات
زمرہ:راک فیلر فاؤنڈیشن
زمرہ:فلوریڈا میں اموات
زمرہ:فن پارے جمع کرنے والے
زمرہ:امریکی چیف ایگزیکٹو
زمرہ:ریپبلکن (ریاستہائے متحدہ)
راکشس

‘‘‘راکھشس‘‘‘ : لغوی معنی قوی ہیکل، بد صورت اور نیچ ذات۔ جب برصغیر پاک و ہند میں آریاؤں کا نفوذ ہوا تو انھوں نے یہ نام یہاں کے قدیم باشندوں دراوڑ اور ان کی مخلوط نسل کے لوگوں کو دیا۔ ہندی دیو مالا میں راکھشس نیم دیوتائی قوت کے مالک ہیں۔ دیوتا فیاضی، بخشش، رحم دلی، سچائی کی صفات رکھتے ہیں اور بدی کی بیخ کنی کرتے ہیں۔ اس کے برعکس راکھشس محض شر کا مظاہرہ کرتے اور دیوتاؤں کے کام میں رکاوٹ پیدا کرتے ہیں۔ نیز انسانوں کے دشمن ہیں اور انھیں بدی کی راہ پر لگاتے ہیں۔ آریائی قوم کے راجا اور دیگر قوم کے افراد جو اپنے آپ کو رنگ اور نسل کی بنیاد پر بھارت کی قوموں سے افضل مانتے تھے، دراوڈی قوم کے لوگوں کو جو آریائوں کے دشمن مانے جاتے تھے، راکھشس نام قرار دے دیا گیا۔ اور آریائوں کو دیوتا قرار دے دیا گیا۔ ان راکھشسوں میں اہم، رام سے جنگ کرنے والے راون اور کرشنا کے ماما کنس، کرشن ہی کے دور کا نرکاسر جس کو کرشن کی بیوی ستیہ بھاما نے مارا اور اسی خوشی میں ہندو قوم دیوالی کا تہوار مناتی ہے۔
## مزید دیکھیے
* آریا
* ہندو مت

راکھشس
زمرہ:بدھ معبود
زمرہ:فوق الفطرت افسانے
زمرہ:معبود، ارواح اور افسانوی مخلوقات
زمرہ:ہندومت میں آسیب
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایشیا کے نسلی گروہات
زمرہ:بھارت کے نسلی گروہ
زمرہ:مردانہ ذاتی نام
زمرہ:سنسکرت الفاظ اور جملے
زمرہ:ہندو دیوتا
زمرہ:ہندو معبود
زمرہ:راماین
زمرہ:اسور
زمرہ:اسلام میں آسیب